Remedios Zafra

**Remedios Zafra Alcaraz**, nada en Zuheros (provincia de Córdoba) o 3 de novembro de 1973, é unha escritora e investigadora española, especializada en arte e feminismo e en ciberfeminismo.

## Traxectoria 
Licenciada e doutora en Belas Artes pola Universidade de Sevilla, fixo un máster en Creatividade e estudos en Arte, Filosofía e Antropoloxía Social e Cultural. Foi profesora de Educación Artística na Universidade Autónoma de Madrid e profesora titora de Antropoloxía na UNED. Desde 2002 é profesora Titular de Educación Artística na Universidade de Sevilla., onde imparte docencia en Arte, Innovación, Xénero e Cultura Dixital.

Colaborou en numerosas revistas e espazos editoriais nacionais e internacionais especializados en arte e cultura contemporánea como *aleph*, *artszin*, *Estudios Visuales* ou ''Papers d'Art*. Entre 2003 e 2009 dirixiu a revista *Mujer y cultura visual*, e entre 2003 e 2005 foi responsable da sección "Arte" de Red Digital (MEC). Entre 2005 e 2006 formou parte do grupo de traballo Arte, Ciencia y Tecnología da Fundación Española para la Ciencia y la Tecnología (FECYT).

En 2003 comisariou a primeira exposición de net.art sobre ciberfeminismo en castelán: Habitar a (punto)net (espai > f, Mataró). Comisariou tamén varios proxectos sobre Arte, Xénero e Tecnoloxía en Internet, como a exposición de net.art Violencia sin Cuerpos dentro do proxecto interdisciplinar Cárcel de Amor. Relatos culturales sobre a violencia de xénero do Museo Nacional Centro de Arte Raíña Sofía (MNCARS) en colaboración co Centro de Arte Contemporánea Párraga de Murcia, Centro de Arte Contemporánea de Almagro, Centre d’Art de la Panera, CAB de Burgos, Centro Museo Vasco de Arte Contemporánea Artium, Filmoteca das Canarias e CaixaForum de Barcelona (2005-2006).

Dirixiu o I Encontro Internacional "X0y1" sobre xénero e ciberespazo (CAAC, 2009); o curso Ser/Estar en Internet. Dinámicas del sujeto conectado (UAM, 2009); e o seminario "net.art (exergo)" (Mundos Digitales, A Coruña, 2004).

En 2020 redactou o prólogo do libro  *De esto no se habla. Sexo, mentiras y revolución*, de Laurie Penny. 

## Obra
### Ensaio
* *Las Cartas Rotas. Espacios de igualdad y feminización en Internet* (Instituto de Estudios Almerienses, 2000)
* *Habitar en (punto)net* (Universidade de Córdoba, 2001)
* *Netianas. N(h)acer mujer en Internet* (Lengua de Trapo, 2004)
* "X0y1 #ensayos sobre género y ciberespacio" (coord.) (Briseño, 2010)
* *Un cuarto propio conectado. (Ciber)espacio y (auto)gestión del yo* (Fórcola Ediciones, 2010). Traducida ao italiano e o inglés
* *(h)adas. Mujeres que crean, programan, prosumen, teclean* (Páginas de Espuma, 2013)
* *Ojos y capital* (Consonni, 2015)
* *El entusiasmo. Precariedad y trabajo creativo en la era digital* (Editorial Anagrama, 2017)
* *Frágiles: cartas sobre la ansiedad y la esperanza en la nueva cultura* (Anagrama, 2021)

### Narrativa 
* *Espacios Magenta* (2005)
* *Lo mejor (no) es que te vayas* (2007)
* *Historia de una mujer sin nombre* (Madrid, Briseño 2012)
* *#Despacio* (Barcelona, Caballo de Troya 2012)
* *Los que miran* (Fórcola, 2016)

### Proxectos e textos
* *Habitaciones para mirar (estéticas de recepción y ciberespacio)*.
* *X0y1. Propuesta para un "nosotros" digital*.

## Premios 
* Premio de Ensaio Carmen de Burgos (2000)
* Premio de Investigación da Cátedra Leonor de Guzmán 2001)
* Premio de Ensaio Caja Madrid (2004)
* Premio de poesía Antonia Pérez Alegre (2005)
* Premio Literario Mujeres del Medio Rural do Goberno de España (2006)
* Mención de honor no Premio de Escritos sobre Arte (2009)
* Premio de Comunicación non sexista da Associació de Dones Periodistes de Catalunya (2010)
* Premio Málaga de Ensaio (2013)
* Premio El Público a las Letras (Canal Sur) por *(h)adas. Mujeres que crean, programan, presumen, teclean*.
*V Premio Málaga de Ensayo  por *(h)adas. Mujeres que crean, programan, presumen, teclean* (2013)
* Premio Meridiana a iniciativas artísticas e culturais, Instituto Andaluz de la Mujer (2014)
* Premio Anagrama de Ensaio por *El entusiasmo. Precariedad y trabajo creativo en la era digital* (2017)
* Premio Internacional de Ensaio Jovellanos en 2022.
* 2025: Premio Nacional de Ensayo por *El informe. Trabajo intelectual y tristeza burocrática'' por ser unha homenaxe á liberdade e á paixón creativa ademais dunha forte crítica das condicións do rendemento do traballo intelectual.

## Notas 
## Véxase tamén 
### Ligazóns externas 
* Entrevista a Remedios Zafra.
* Web personal
* CB Remedios Zafra - Arte, Redes y (Ciber)feminismos. Metrópolis. 2017